BNP Paribas
Store norske leksikon,Økonomi og næringsliv,Bank og finans,Internasjonale bank- og forsikringsbedrifter
BNP Paribas er et fransk bankkonsern med hovedkontor i Paris, grunnlagt i 1999 ved at Banque Nationale de Paris overtok investeringsbanken Paribas. BNP Paribas er en av Europas største banker.
Banque Nationale de Paris (BNP) ble grunnlagt i 1966 ved sammenslutning av Comptoir National d'Escompte de Paris (grunnlagt i 1848) og Banque Nationale pour le Commerce et l'Industrie (1932), begge nasjonalisert i 1946. BNP ble privatisert i 1993.Paribas ble grunnlagt 1872 som Banque de Paris et des Pays-Bas ved sammenslutning av Banque de Paris (grunnlagt i 1869) og Banque de Crédit et de Dépôts des Pays-Bas (grunnlagt i 1863 i Amsterdam). Paribas var nasjonalisert 1982–1986.I Norge etablerte både BNP og Paribas egne datterbanker i 1985. Kjøbmandsbanken (grunnlagt i 1913) ble i 1990 sammensluttet med BNP Norge, og Oslobanken (grunnlagt i 1984) fusjonerte i 1989 med Paribas Norge. BNP Norge ble i 1996 omgjort til en norsk filial av BNP, fra 2000 som BNP Paribas Oslo Branch. Paribas var sammen med Wallenberg-familien den største investoren i Norsk Hydro helt fra starten. Les mer i Store norske leksikon bank